ai4bharat/Pralekha huggingface dataset:
रक्षा मंत्रालय
भारतीय वायुसेना की लॉजिस्टिक संगोष्ठी-लॉजिसेम-23 का आयोजन
भारतीय वायुसेना की राष्ट्रीय रसद प्रबंधन संगोष्ठी, लॉजिसेम-23 का आयोजन 16 मई 2023 को एएफ ऑडिटोरियम, नई दिल्ली में किया गया, जिसका विषय 'व्यवधानों को दूर करते हुए रसद क्षमताओं को बढ़ाने के लिए उभरती वैश्विक आपूर्ति श्रृंखला का लाभ उठाना' था। वायुसेना प्रमुख, एयर चीफ मार्शल वी आर चौधरी ने इस सेमिनार का उद्घाटन किया और इसमें अपना मुख्य भाषण दिया।
वायुसेना प्रमुख ने अपने संबोधन में कहा कि वैश्विक आपूर्ति श्रृंखलाएं तेजी से जटिल होती जा रही हैं लेकिन परस्पर रूप से जुड़ी हुई हैं, जो अंतर्राष्ट्रीय व्यापार की पांडुलिपियों और प्रौद्योगिकियों की प्रगति से प्रेरित हैं। रक्षा क्षेत्र में भी इस प्रवृत्ति का अपवाद नहीं है। भारतीय वायुसेना अपनी लड़ाकू क्षमता को सर्वश्रेष्ठ स्तर पर बनाए रखने के लिए महत्वपूर्ण घटकों, उपकरणों और सेवाओं की आपूर्ति करने के लिए वैश्विक आपूर्ति श्रृंखलाओं पर बहुत ज्यादा निर्भर करती है। हाल के दिनों में विश्व ने कोविड-19 महामारी, रूस-यूक्रेन संघर्ष, व्यापारिक बाधाओं, टैरिफ युद्धों, पर्यावरण अनुपालन नीतियों जैसे कई एवं विविध व्यवधानों का सामना किया है। इस प्रकार की घटनाओं ने व्यवधानों के लिए आपूर्ति श्रृंखलाओं की समस्याओं को उजागर किया है। उन्होंने आगे कहा कि डिजिटलीकरण, स्वचालन एवं डेटा एनालिटिक्स जैसे उभरते रुझानों का लाभ उठाते हुए इस प्रकार के व्यवधानों को कम करने के लिए भारतीय वायुसेना की रसद क्षमताओं को बढ़ाया जाना चाहिए। उन्होंने कहा कि मुझे विश्वास है कि संगोष्ठी में आदान-प्रदान किए गए विचार-विमर्श, चर्चा एवं बातचीत किसी भी विघटनकारी वातावरण को सही रूप से समझने में सहायता प्रदान करेंगे।
संगोष्ठी के दौरान, प्रमुख वक्ताओं ने तीनों सत्रों में संगोष्ठी के विषयों से संबंधित मुद्दों पर विचार-विमर्श एवं चर्चा किया। चर्चा में घरेलू विमानन उद्योग के भविष्य की संभावनाओं, आपूर्ति श्रृंखला प्रबंधन एवं भंडारण में आधुनिक रुझान और जीईएम के माध्यम से सार्वजनिक खरीद पहल को शामिल किया गया। संगोष्ठी में नागरिक एवं सैन्य रसद के बीच विचारों का आदान-प्रदान के लिए एक आदर्श मंच स्थापित किया गया एवं आधुनिक प्रौद्योगिकियों और वैश्विक रुझानों के आधार पर आपूर्ति श्रृंखला की आवश्यकताओं की पूर्ति करने के लिए भारतीय वायुसेना की सहायता करने की संभावना व्यक्त की गई। इस संगोष्ठी का पैन-आईएएफ में सीधा प्रसारण भी किया गया।
रक्षा मंत्रालय
35 साल देश की शानदार सेवा करने के बाद आईएनएस सिंधुध्वज सेवामुक्त
आईएनएस सिंधुध्वज ने 35 साल की शानदार अवधि तक अपनी सेवाएं देने के बाद शनिवार, 16 जुलाई 2022 को भारतीय नौसेना को अलविदा कह दिया। इस समारोह में पूर्वी नौसेना कमान के फ्लैग ऑफिसर कमांडिंग-इन-चीफ वाइस एडमिरल बिस्वजीत दासगुप्ता मुख्य अतिथि थे। इस डीकमीशनिंग कार्यक्रम में कोमोडोर एसपी सिंह  समेत 15 पूर्व कमांडिंग ऑफिसर्स, कमिशनिंग सीओ और 26 अनुभवी कमीशनिंग क्रू ने हिस्सा लिया।
इस पनडुब्बी के शिखर पर एक भूरे रंग की नर्स शार्क चित्रित है और इसके नाम का अर्थ है समुद्र में हमारी ध्वजवाहक। जिस प्रकार इसके नाम से पता चलता है, सिंधुध्वज स्वदेशीकरण की ध्वजवाहक थी और नौसेना में अपनी पूरी यात्रा के दौरान रूस निर्मित सिंधुघोष श्रेणी की पनडुब्बियों में आत्मनिर्भरता प्राप्त करने के लिए भारतीय नौसेना के प्रयासों की ध्वजवाहक थी। इस पनडुब्बी को श्रेय जाता है कि कई चीजें इसने पहली बार कीं। जैसे, हमारे स्वदेशी सोनार यूएसएचयूएस, स्वदेशी उपग्रह संचार प्रणाली रुकमणी और एमएमएस, जड़त्वीय नेविगेशन प्रणाली और स्वदेशी टॉरपीडो फायर कंट्रोल सिस्टम का परिचालन इस पर ही हुआ।
सिंधुध्वज ने डीप सबमर्जेंस रेस्क्यू वेसल के साथ मेटिंग और कार्मिक स्थानांतरण का काम भी सफलतापूर्वक किया, और ये इकलौती पनडुब्बी है जिसे माननीय प्रधानमंत्री श्री नरेन्द्र मोदी द्वारा इनोवेशन के लिए सीएनएस रोलिंग ट्रॉफी से सम्मानित किया गया।
इस पारंपरिक समारोह को सूर्यास्त के समय आयोजित किया गया। बादलों से घिरे आसमान ने इस आयोजन की गरिमा को और बढ़ा दिया जब डीकमिशनिंग ध्वज को उतारा गया और 35 साल की शानदार गश्त के बाद इस पनडुब्बी को सेवामुक्त कर दिया गया।
कृषि एवं किसान कल्याण मंत्रालय
किसान रथ मोबाइल ऐप शुरू होने के एक हफ्ते के भीतर ही बेहद सफल
1.5 लाख से अधिक किसानों और व्यापारियों ने ऐप पर पंजीकरण किया जिसमें खाद्यान्न और कृषि उत्पादों को पहुंचाने की सुविधा की जानकारी
कृषि, सहकारिता और किसान कल्याण विभाग, भारत सरकार लॉकडाउन अवधि के दौरान किसानों और खेती के कार्यों को सरल बनाने के लिए अनेक उपाय कर रही है। इन कार्यों की अद्यतन स्थिति नीचे दी गई है:
- कृषि और किसान कल्याण मंत्रालय ने 17.04.2020 को किसान रथ नाम का एक ऐप शुरू किया है जो किसानों और व्यापारियों की कृषि उत्पादों खाद्यान्न  से लेकर फल और सब्जियां, तिलहनों, मसाले, रेशे वाली फसलें, फूल, बांस, लठ्ठे और छोटे वनोत्पाद, नारियल आदि को पहुंचाने के लिए परिवहन की सही प्रणाली का पता लगाने में मदद करेगा। अब तक, कुल 80,474 किसान और 70,581 व्यापारी इस ऐप पर पंजीकृत हैं।
- पूर्ण लॉकडाउन के कारण, सभी थोक मंडियों को 25.03.2020 को बंद कर दिया गया था। भारत में 2587 प्रमुख/ मुख्य कृषि बाजार उपलब्ध हैं, जिनमें से 1091 बाजार 26.03.2020 को कार्य कर रहे थे। 23.04.2020 तक, 2067 बाजारों को काम करने लायक बनाया गया है।
- दलहन और तिलहन की न्यूनतम समर्थन मूल्य पर खरीद वर्तमान में बीस  राज्यों में चल रही है। नैफेड और एफसीआई 1,79,852.21 मीट्रिक टन दलहन और 1,64,195.14 मीट्रिक टन तिलहन खरीद चुके हैं जिसका मूल्य 1605.43 करोड़ रुपये आंका गया है, जिससे 2,05,869 किसान लाभान्वित हुए हैं।
ग्रीष्मकालीन फसलों का बुवाई वाला क्षेत्र:
चावल: पिछले वर्ष इसी अवधि के दौरान 25.22 लाख हेक्टेयर की तुलना में ग्रीष्मकालीन चावल का बुवाई वाला क्षेत्र लगभग 34.73 लाख हेक्टेयर है।
दलहन: पिछले वर्ष इसी अवधि के दौरान 3.82 लाख हेक्टेयर की तुलना में दालों की बुवाई वाला क्षेत्र लगभग 5.07 लाख हेक्टेयर है।
मोटा अनाज: मोटे अनाज के तहत पिछले वर्ष इसी अवधि के दौरान लगभग 5.47 लाख हेक्टेयर की तुलना में बुवाई वाला क्षेत्र 8.55 लाख हेक्टेयर है।
तिलहन: तिलहन के तहत पिछले वर्ष इसी अवधि के दौरान 6.80 लाख हेक्टेयर की तुलना में बुवाई वाला क्षेत्र लगभग 8.73 लाख हेक्टेयर है।
24.04.2020 को कटाई की स्थिति
गेहूं: जैसा कि राज्यों ने बताया है कि मध्य प्रदेश में लगभग 98-99% गेहूं की फसल काटी जा चुकी है, राजस्थान में 90-92%, उत्तर प्रदेश में 82-85%, हरियाणा में 50-55%, पंजाब में 45-50% और अन्य राज्यों में 86-88% फसल काटी जा चुकी है।
पत्तन, पोत परिवहन और जलमार्ग मंत्रालय
श्री मनसुख मंडाविया विश्व आर्थिक मंच की बैठक में भाग लेने के लिए दावोस की यात्रा पर जाएंगे
उद्योग जगत की प्रमुख हस्तियों, निवेशकों और उद्यमियों के साथ बैठक करेंगे; अर्थव्यवस्था में और सुधार की संभावनाओं, पूंजी बाजार की प्राथमिकताओं तथा समावेशी नीति-निर्माण आदि विषयों पर विचार-विमर्श करेंगे
केन्द्रीय पोत परिवहन राज्य मंत्री  एवं रसायन तथा उर्वरक मंत्री श्री मनसुख मंडाविया विश्व आर्थिक मंच की 50वीं वार्षिक बैठक में भाग लेंगे। यह बैठक 21 से 24 जनवरी, 2020 तक दावोस, स्विट्जरलैंड में आयोजित होगी। बैठक के दौरान श्री मंडाविया उद्योग जगत की प्रमुख हस्तियों, निवेशकों और उद्यमियों के साथ बैठक करेंगे।
श्री मंडाविया कतर व बेल्जियम के मंत्रियों तथा अंतर्राष्ट्रीय समुद्री संगठन  के महासचिव के साथ बैठक करेंगे। वे डब्ल्यूईएफ सत्र, गोलमेज बैठक तथा कंपनियों के सीईओ के साथ होने वाली बैठक में भाग लेंगे। श्री मंडाविया मंत्रियों की अनौपचारिक बैठक में उपस्थित रहेंगे।
प्रमुख सत्र और द्विपक्षीय बैठकें जिनमें श्री मंडाविया भाग लेंगे निम्न हैं :
सत्र
· चिकित्सा जांच : मूलभूत प्रक्रियाओं की ओर
· प्रभाव के लिए न्वोन्मेष : टिकाऊ प्लास्टिक के लिए अभियांत्रिकी
· अंतर्राष्ट्रीय व्यापार को बढ़ावा
· रसायन एवं उन्नत सामग्री नीति
· रणनीतिक दृष्टिकोण : हिन्द महासागर
मंत्रियों / संगठनों के साथ द्विपक्षीय बैठकें
· आईएमओ के साथ बैठक
· बेल्जियम के उप-प्रधानमंत्री के साथ बैठक
· कतर के मंत्री के साथ बैठक
मुख्य कार्यकारी अधिकारियों के साथ द्विपक्षीय बैठकें
· डीपी वर्ल्ड  के सीईओ सुल्तान अहमद बिन सुलेम के साथ बैठक
· अल्टरनेटिव एनर्जी के सीईओ श्री देव सान्याल के साथ बैठक
· रिन्यू पावर के श्री सुमंत सिन्हा के साथ बैठक
· जेमिनी कॉरपोरेशन के साथ बैठक
· ट्राईस्टार ट्रांसपोटेशन के सीईओ श्री इयूजिन माइने के साथ बैठक
· एंटवर्प पोर्ट अथॉरिटी के सीईओ के साथ बैठक
· ब्रिटिश पेट्रोलियम के साथ बैठक
श्री मंडाविया विश्व आर्थिक मंच 2020 की बैठक में केन्द्रीय रेल और वाणिज्य मंत्री श्री पीयूष गोयल, कर्नाटक और मध्यप्रदेश के मुख्यमंत्रियों, पंजाब के वित्त मंत्री, तेलंगाना के आईटी मंत्री, उद्योग और आंतरिक संवर्धन विभाग के सचिव के साथ भाग ले रहे हैं।
विश्व आर्थिक मंच 2020 की थीम है – सुसंगत और सतत विश्व के लिए हितधारक।
प्रधानमंत्री कार्यालय
प्रधानमंत्री ने पोंगल के अवसर पर देशवासियों, विशेषकर तमिल लोगों, को शुभकामनाएं दीं
प्रधानमंत्री श्री नरेन्द्र मोदी ने पोंगल के अवसर पर देशवासियों, विशेषकर तमिल लोगों, को शुभकामनाएं दी हैं।
अपने एक ट्वीट में, प्रधानमंत्री ने कहा;
“सभी को, विशेष रूप से दुनिया भर के तमिल लोगों को पोंगल की हार्दिक शुभकामनाएं। यह त्योहार हमारे जीवन में खुशियां और उत्तम स्वास्थ्य लाए।”
संघ लोक सेवा आयोग
संयुक्त अनुभाग अधिकारी/आशुलिपिक  सीमित विभागीय प्रतियोगी परीक्षा, 2018
मार्च, 2023 में संघ लोक सेवा आयोग द्वारा आयोजित संयुक्त अनुभाग अधिकारी/आशुलिपिक  सीमित विभागीय प्रतियोगी परीक्षा, 2018 के लिखित भाग के परिणामों और मूल्यांकन के आधार पर अगस्त, 2023 में आयोजित सेवा रिकॉर्ड में, योग्यता के क्रम में उम्मीदवारों की श्रेणी-वार सूचियाँ निम्नलिखित हैं, जिन्हें नीचे दी गई श्रेणियों के संबंध में वर्ष 2018 की चयन सूची में शामिल करने के लिए अनुशंसित किया गया है:-
|
|
श्रेणी/वर्ग
|
|
सेवा
|
|
II
|
|
भारतीय विदेश सेवा के सामान्य संवर्ग का अनुभाग अधिकारी ग्रेड, शाखा 'बी'
|
|
III
|
|
रेलवे बोर्ड सचिवालय सेवा के अनुभाग अधिकारी ग्रेड
|
|
V
|
|
भारतीय विदेश सेवा, शाखा 'बी' के आशुलिपिक संवर्ग का निजी सचिव ग्रेड
|
|
VI
|
|
सशस्त्र बल मुख्यालय आशुलिपिक सेवा के ग्रेड 'ए' और 'बी' का विलय
|
|
VII
|
|
रेलवे बोर्ड सचिवालय आशुलिपिक सेवा का ग्रेड 'बी'
|
|
VIII
|
|
इंटेलिजेंस ब्यूरो के अनुभाग अधिकारियों का ग्रेड
|
|
IX
|
|
कर्मचारी राज्य बीमा निगम में निजी सचिव ग्रेड
|
|
X
|
|
सशस्त्र बल मुख्यालय सिविल सेवा में अनुभाग अधिकारी
|
|
XI
|
|
राज्य बीमा निगम कर्मचारियों में सहायक निदेशक/अनुभाग अधिकारी/प्रबंधक ग्रेड I
चयन सूची वर्ष 2018 के लिए 9 श्रेणियों में से प्रत्येक में अनुशंसित उम्मीदवारों की संख्या इस प्रकार है:-
|
|
श्रेणी/वर्ग
|
|
उम्मीदवारों की संख्या
|
|
II
|
|
41
|
|
III
|
|
17
|
|
V
|
|
06
|
|
VI
|
|
03
|
|
VII
|
|
02
|
|
VIII
|
|
06
|
|
IX
|
|
शून्य
|
|
X
|
|
09
|
|
XI
|
|
08
श्रेणी- VIII और X के तहत कुछ उम्मीदवारों का परिणाम रोक दिया गया है।
परिणाम माननीय न्यायालय/सीएटी के समक्ष लंबित एमए/ओए के परिणाम के आधार पर संशोधन के अधीन है।
श्रेणी-III का परिणाम अनंतिम होगा, जो माननीय सीएटी, प्रिंसिपल बेंच, नई दिल्ली के समक्ष लंबित अदालती मामलों  के नतीजे और आरबीएसएस के एएसओ ग्रेड की वरिष्ठता सूची में संशोधन के अधीन होगा, यदि ऐसी स्थिति बनती है तो।
घोषित परिणाम 'पदोन्नति में आरक्षण' और 'स्वयं की योग्यता' के मामले में और परिणाम पर असर डालने वाले किसी भी अन्य अदालती मामले में भारत के माननीय सर्वोच्च न्यायालय के समक्ष लंबित एसएलपी संख्या 30621/2011 और 31288/2017 के अंतिम परिणाम के अधीन है।
संघ लोक सेवा आयोग के परिसर में परीक्षा हॉल भवन के पास एक 'सुविधा काउंटर' है। उम्मीदवार अपने परिणामों के संबंध में कोई भी जानकारी/स्पष्टीकरण कार्य दिवसों पर सुबह 10:00 बजे से सायं 05:00 बजे के बीच व्यक्तिगत रूप से इस काउंटर पर या टेलीफोन नंबर -23385271/23381125/23098543 पर प्राप्त कर सकते हैं। परिणाम यूपीएससी की वेबसाइट यानी www.upsc.gov.in पर भी उपलब्ध होगा। परिणाम घोषित होने की तारीख से पंद्रह दिनों के भीतर अंक वेबसाइट पर उपलब्ध करा दिए जाएंगे।
सूची के लिए यहां क्लिक करें
विद्युत मंत्रालय
आरईसी ने कोविड-19 टीकाकरण शिविर का आयोजन किया
विद्युत मंत्रालय के तहत नवरत्न सार्वजनिक कंपनी आरईसी लिमिटेड ने केंद्रीय सार्वजनिक उपक्रम के विभिन्न विद्युत कंपनियों के 18-45 वर्ष की उम्र के कर्मचारियों और परिवार के सदस्यों के लिए टीकाकरण शिविर का आयोजन किया। अंतरराष्ट्रीय नर्स दिवस के अवसर पर यह शिविर अपोलो अस्पताल के सहयोग से आयोजित किया गया।
स्वास्थ्य कर्मचारियों और फ्रंटलाइन वर्कर के लिए अपोलो अस्पताल के पूरे चिकित्सा दल द्वारा उठाए गए कदम का आभार व्यक्त करने के लिए आरईसी के अधिकारियों ने तालियों के साथ स्वागत किया गया।
शिविर में कुल 500 कर्मचारियों और उनके परिवार के सदस्यों ने बारी-बारी से वैक्सीन की पहली खुराक ली। आरईसी राष्ट्र की सेवा में एक प्रमुख भागीदार बनने के लिए पहले की कोशिशों की तरह इस बार भी प्रतिबद्ध है।
आरईसी लिमिटेड के बारे में: आरईसी लिमिटेड एक नवरत्न एनबीएफसी है । जो पूरे भारत में पावर सेक्टर के वित्तपोषण और विकास पर केंद्रित होकर काम करती है। 1969 में स्थापित, आरईसी लिमिटेड ने परिचालन के क्षेत्र में पचास वर्षों से अधिक समय पूरा किया है। यह राज्य बिजली बोर्डों, राज्य सरकारों, केंद्रीय / राज्य बिजली उपयोगिताओं, स्वतंत्र बिजली उत्पादकों, ग्रामीण बिजली सहकारी समितियों और निजी क्षेत्र की कंपनियों को वित्तीय सहायता प्रदान करती है। इसकी व्यावसायिक गतिविधियों में संपूर्ण विद्युत क्षेत्र मूल्य श्रृंखला में वित्तपोषण परियोजनाएं शामिल हैं, जिसमें विभिन्न प्रकार की परियोजनाओं में बिजली उत्पादन,ट्रांसमिशन,प्रोजेक्ट वितरण और नवीकरणीय उर्जा की परियोजनाएं शामिल हैं।
युवा कार्यक्रम एवं खेल मंत्रालय
केंद्रीय मानव संसाधन मंत्री और खेल मंत्री ने स्कूली बच्चों के लिए फिट इंडिया अभियान के तहत 'फिट है तो हिट है इंडिया' कार्यक्रम लॉन्च किया
सीबीएसई से संबद्ध 13,868 विद्यालयों ने विभिन्न फिट इंडिया कार्यक्रमों में भाग लिया है और 11,682 विद्यालयों को फिट इंडिया का झंडा भी मिला है- श्री रमेश पोखरियाल 'निशंक'
फिट इंडिया कैंपेन अभियान के जरिये हम बच्चों को मानसिक और शारीरिक रूप से स्वस्थ बनाने की कोशिश कर रहे हैं- श्री किरेन रिजिजू
केंद्रीय मानव संसाधन विकास मंत्री श्री रमेश पोखरियाल 'निशंक' और खेल एवं युवा मामलों और अल्पसंख्यक मामलों के मंत्री श्री किरेन रिजिजू ने भारत सरकार के फिट इंडिया अभियान के तहत आज यहां छात्रों के साथ बातचीत की। फिट इंडिया अभियान के तहत आयोजित 'फिट है तो हिट है इंडिया' कार्यक्रम में ओलंपिक पदक विजेता बैडमिंटन खिलाड़ी सुश्री पी.वी. सिंधु और भारतीय फुटबॉल टीम के कप्तान श्री सुनील छेत्री भी उपस्थित थे। इस लाइव बातचीत के दौरान सभी गणमान्य लोगों ने फिट रहने पर विस्तृत बातचीत की और फिटनेस के महत्व को उजागर किया। फिट इंडिया वार्ता सत्रों का आयोजन भारतीय खेल प्राधिकरण और मानव संसाधन विकास मंत्रालय के सहयोग से किया जा रहा है।
श्री पोखरियाल ने इस अवसर अपने संबोधन में कहा कि भारत सरकार द्वारा शुरू किए गए फिट इंडिया अभियान से बहुत कम समय में बहुत सारे लोग जुड़ गए हैं। प्रधानमंत्री श्री नरेन्द्र मोदी के स्पष्ट आह्वान पर लोगों ने अपने रोजमर्रा के जीवन में फिटनेस मिशन को आगे बढ़ाया है। मंत्री ने बताया कि केंद्रीय माध्यमिक शिक्षा बोर्ड  ने भी अप्रैल में घोषणा की थी कि वह स्कूल जाने वाले बच्चों के लिए इस अभियान के तहत फिट इंडिया एक्टिव डे कार्यक्रम के दौरान फिटनेस सत्रों की एक नई श्रृंखला शुरू करेगा। सीबीएसई से संबद्ध 13,868 स्कूलों ने विभिन्न फिट इंडिया कार्यक्रमों में भाग लिया है और 11,682 स्कूलों ने फिट इंडिया का झंडा भी हासिल किया है। श्री पोखरियाल ने कहा कि मौजूदा वैश्विक महामारी के दौरानयह बहुत महत्वपूर्ण है कि हम सभी फिट रहें और छात्रों को फिट रहने के लिए प्रेरित करें और इस बीमारी के खिलाफ लड़ाई को फिट रहकर ही जीता जा सकता है। एक फिट व्यक्ति की प्रतिरक्षा उसे सभी प्रकार की बीमारियों से दूर रखती है। मंत्री ने आशा व्यक्त की कि देश भर के छात्र अपने जीवन में फिटनेस और स्वस्थ आदतों को भी शामिल करेंगे।
श्री रिजिजू ने इस विशेष वार्ता के दौरान छात्रों को संबोधित करते हुए कहा कि हमारे प्रधानमंत्री श्री नरेन्द्र मोदी ने सभी देशवासियों को हमेशा फिट रहने के लिए प्रेरित किया है। वे हमेशा मानते हैं कि भारत फिट रहेगा, तभी भारत आगे बढ़ेगा। इस दिशा में उन्होंने न केवल फिट इंडिया अभियान शुरू किया, बल्कि दुनिया में योग के महत्व पर भी प्रकाश डाला। मंत्री ने बताया कि सरकार ने बच्चों को फिटनेस से जोड़ना शुरू कर दिया है। बच्चे हमारे देश के भविष्य हैं और इस अभियान के माध्यम से हम उन्हें मानसिक और शारीरिक रूप से स्वस्थ बनाने की कोशिश कर रहे हैं। छात्रों को प्रेरित करने और उन्हें स्वस्थ एवं फिट रहने के लिए प्रोत्साहित करने के उद्देश्य से कई फिटनेस आइकन इस अभियान से जुड़ गए हैं।
विश्व प्रसिद्ध बैडमिंटन खिलाड़ी एवं ओलंपिक पदक विजेता सुश्री पी.वी. सिंधु और भारतीय फुटबॉल टीम के कप्तान श्री सुनील छेत्री ने इस अवसर पर छात्रों के साथ फिटनेस टिप्स भी साझा किए और उन्हें फिट रहने के फायदे बताकर प्रेरित किया।
गृह मंत्रालय
कैबिनेट सचिव की अध्यक्षता में राष्ट्रीय आपदा प्रबंधन समिति ने चक्रवाती तूफान ‘फानी’ से निपटने की तैयारियों का जायजा लिया
(कैबिनेट सचिव की अध्यक्षता में राष्ट्रीय आपदा प्रबंधन समिति ने आज चक्रवाती तूफान ‘फानी’ से निपटने की तैयारियों का जायजा लिया। तमिलनाडु, आंध्र प्रदेश, ओडिशा और पश्चिम बंगाल के मुख्य सचिवों/प्रमुख सचिवों ने वीडियो कॉन्फ्रेंस के जरिए बैठक में हिस्सा लिया। संबंधित केंद्रीय मंत्रालयों/एजेंसियों के वरिष्ठ अधिकारी भी बैठक में उपस्थित थे।
बैठक के दौरान सभी राज्य सरकारों के अधिकारियों ने चक्रवाती तूफान से उत्पन्न होने वाली स्थिति से निपटने के लिए अपनी तैयारियों का ब्यौरा दिया। राज्य सरकार ने मछुआरों को चेतावनी दी है कि वे समुद्र से दूर रहें। अधिकारियों ने बताया कि 14 जून तक समुद्र में मछली पकड़ने पर मौसमी प्रतिबंध लगाया गया है, क्योंकि इस मौसम में मछलियां अंडे देती हैं। राज्य सरकारों से कहा गया कि वे प्रतिबंध को कारगर तरीके से लागू करें।
गृह मंत्रालय ने राज्य सरकारों को आश्वस्त किया कि उनके आग्रह के अनुसार एसडीआरएफ की पहली किस्त अग्रिम रूप में जारी कर दी जाएगी।
मौसम विभाग के अनुसार चक्रवाती तूफान ‘फानी’ इस समय चेन्नई के दक्षिण-पूर्व में 880 किलोमीटर की दूरी पर स्थित है। आशंका है कि 30 अप्रैल, 2019 तक इसमें तेजी आएगी और तूफान भीषण रूप ले सकता है। तूफान 1 मई, 2019 तक उत्तर-पश्चिम की तरफ बढ़ेगा और उसके बाद धीरे-धीरे उत्तर-पूर्व की तरफ घूम जाएगा। सरकार पूर्वीतट के राज्यों पर पड़ने वाले प्रभाव की कड़ी निगरानी कर रही है।
राष्ट्रीय आपदा मोचन बल और तट रक्षक को हाई अलर्ट पर रख दिया गया है। दोनों राज्य सरकार के अधिकारियों के साथ समन्वय कर रहे हैं। राष्ट्रीय आपदा मोचन बल और तट रक्षक ने अपनी तैनाती दुरुस्त कर ली है। मछुआरों को 25 अप्रैल, 2019 से लगातार चेतावनी जारी की जा रही है कि वे समुद्र से दूर रहें और जो लोग समुद्र में हैं, वे वापस आ जाएं। मौसम विभाग हर 3 घंटे पर संबंधित राज्यों को मौसम संबंधी जानकारियां प्रदान कर रहा है। गृह मंत्रालय संबंधित राज्य सरकारों और केंद्रीय एजेंसियों के साथ लगातार संपर्क में है।
राष्ट्रीय आपदा प्रबंधन समिति प्रधानमंत्री के निर्देशों का पालन कर रही है, जो हालात पर लगातार नजर बनाए हुए हैं। समिति हालात का जायजा लेने के लिए कल फिर बैठक करेगी।
रेल मंत्रालय
कैबिनेट ने नई दिल्ली रेलवे स्टेशन, अहमदाबाद रेलवे स्टेशन और मुंबई के छत्रपति शिवाजी महाराज टर्मिनस  के पुनर्विकास को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने लगभग 10,000 करोड़ के कुल निवेश के साथ तीन प्रमुख रेलवे स्टेशनों के पुनर्विकास के भारतीय रेलवे के प्रस्ताव को मंजूरी दे दी है:
ए) नई दिल्ली रेलवे स्टेशन,
बी) अहमदाबाद रेलवे स्टेशन तथा
सी) छत्रपति शिवाजी महाराज टर्मिनस , मुंबई
रेलवे स्टेशन किसी भी शहर के लिए एक महत्वपूर्ण और केंद्रीय स्थान होता है। प्रधानमंत्री श्री नरेन्द्र मोदी ने रेलवे के बदलाव में स्टेशनों के विकास को महत्व दिया है। आज का कैबिनेट का फैसला स्टेशन विकास को नई दिशा देता है। 199 स्टेशनों के पुनर्विकास का काम चल रहा है। इनमें से 47 स्टेशनों के लिए टेंडर जारी कर दिए गए हैं। बाकी स्टेशनों के लिए मास्टर प्लानिंग और डिजाइन का काम चल रहा है। 32 स्टेशनों पर तेजी से काम हो रहा है। आज कैबिनेट ने 3 बड़े स्टेशनों अर्थात् नई दिल्ली, छत्रपति शिवाजी महाराज टर्मिनस , मुंबई और अहमदाबाद रेलवे स्टेशनों के लिए, 10,000 करोड़ रुपये के निवेश को मंजूरी दी है।
स्टेशन डिजाइन के मानक तत्व इस प्रकार होंगे:
- प्रत्येक स्टेशन में एक ही स्थान पर सभी यात्री सुविधाओं के साथ खुदरा, कैफेटेरिया, मनोरंजन सुविधाओं के लिए एक विशाल रूफ प्लाजा  होगा।
- रेलवे ट्रैक के दोनों ओर स्टेशन भवन के साथ शहर के दोनों किनारों को स्टेशन से जोड़ा जाएगा।
- फूड कोर्ट, वेटिंग लाउंज, बच्चों के खेलने की जगह, स्थानीय उत्पादों के लिए जगह आदि सुविधाएं भी उपलब्ध होंगी।
- शहर के भीतर स्थित स्टेशनों में सिटी सेंटर जैसी जगह होगी।
- स्टेशनों को आरामदेह बनाने के लिए, पर्याप्त रोशनी, वे फाइंडिंग/संकेत, ध्वनिकी, लिफ्ट/एस्कलेटर/ट्रेवलेटर्स होंगे।
- पर्याप्त पार्किंग सुविधाओं के साथ यातायात के सहज संचालन के लिए मास्टर प्लान तैयार किया गया है।
- परिवहन के अन्य साधनों जैसे मेट्रो, बस आदि के साथ एकीकरण होगा।
- सौर ऊर्जा, जल संरक्षण/रिसाइकिलिंग और बेहतर ट्री कवर के साथ ग्रीन बिल्डिंग तकनीक का उपयोग किया जाएगा।
- दिव्यांगजनों के अनुकूल सुविधाएं उपलब्ध कराने पर विशेष ध्यान दिया जाएगा।
- इन स्टेशनों को इंटेलिजेंट बिल्डिंग की अवधारणा पर विकसित किया जाएगा।
- आगमन/प्रस्थान का पृथक्करण, अव्यवस्था मुक्त प्लेटफॉर्म, बेहतर सतह, पूरी तरह से ढके हुए प्लेटफॉर्मों का निर्माण किया जाएगा।
- सीसीटीवी और एक्सेस कंट्रोल लगाने से रेलवे स्टेशन सुरक्षित रहेंगे।
- ये प्रतिष्ठित स्टेशन भवन होंगे।
सूचना और प्रसारण मंत्रालय
निर्देशिका वेलेंटीना मौरेल की फ़िल्म 'आई हैव इलेक्ट्रिक ड्रीम्स' पारिवारिक रिश्तों की जटिलताओं और एक किशोर की वयस्कता में यात्रा की पड़ताल करती है
ये फिल्म न तो रिश्तों की जटिलताओं को आदर्श बताती है और न ही उनकी निंदा करती है: निकोलस वॉन्ग
53वें भारतीय अंतर्राष्ट्रीय फिल्म महोत्सव के 'इफ्फी टेबल टॉक्स' सत्र को आज गोवा में संबोधित करते हुए 'आई हैव इलेक्ट्रिक ड्रीम्स' के सिनेमेटोग्राफर निकोलस वॉन्ग ने कहा कि "ये एक ऐसी फिल्म है जो वयस्कता में जाने की यात्रा की थाह लेती है, जो कि उम्र बढ़ने की प्रक्रिया नहीं है। ये एक ऐसी प्रक्रिया है जो इतनी गहरी है कि कभी-कभी लोगों को एक खास तरह से तोड़ भी सकती है। ये फिल्म युवाओं की किसी आम फिल्म की तुलना में कहीं ज्यादा जटिल है।"
निकोलस ने कहा कि आधुनिक दौर के कोस्टा-रिका की संस्कृति और वयस्कता की कठिनाइयों का चित्रण होने के नाते ये फिल्म लोगों को दुनिया की दूसरी तरफ की कहानियां पहचानने में मदद कर सकती है और साथ ही उन पारिवारिक मूल्यों या भावनाओं से भी जोड़ सकती है जो कि सार्वभौमिक हैं।
फिल्म के मुख्य किरदार ईवा की कहानी को बताते हुए, निकोलस ने दावा किया कि निर्देशक वेलेंटीना मौरेल नैतिक निर्णय से मुक्त, जीवन की जटिलता का एक ईमानदार चित्र प्रस्तुत करने की कोशिश करती है। निकोलस वोंग ने कहा, "नैतिक निर्णय लिए बिना, निर्देशक इस फिल्म के माध्यम से दर्शकों को ऐसे जटिल रिश्तों में उनकी खुद की स्थिति की जांच करने के लिए लाने की कोशिश करती हैं।"
यह पूछे जाने पर कि यह फिल्म युवा पीढ़ी को क्या संदेश देगी, निकोलस ने कहा कि यह फिल्म प्यार के विभिन्न रंगों और पालन-पोषण के जटिल पहलुओं की पड़ताल करती है। एक अन्य प्रमुख विषय जिसे फिल्म में दिखाया गया है, उन लोगों के साथ पॉवर डायनामिक्स में अंतर से निपटना जिन्हें आप प्यार करते हैं। 19 वर्षीय नवोदित अभिनेत्री डेनिएला मारिन नवारो की कास्टिंग पर, जिन्होंने मुख्य किरदार 'ईवा' की भूमिका निभाई, निकोलस ने कहा कि उन्हें पटकथा और चरित्र की बहुत गहरी समझ है। उन्होंने कहा, 'यह उसमें स्वाभाविक रूप से आया है। वह बहुत शांत और बुद्धिमान हैं।
फिल्म‘आई हैव इलेक्ट्रिक ड्रीम्स’ का एक दृश्य
सारांश: ईवा 16 साल की मजबूत इरादों वाली एक लड़की है, जो अपनी मां, छोटी बहन और उनकी बिल्ली के साथ रहती है। लेकिन वह अलग हो चुके अपने पिता के साथ रहना चाहती है। जब उसके पिता ‘दूसरी किशोरावस्था’ से गुज़र रहे होते हैं, तो वह उनके साथ चिपकी रहती है और किशोर जीवन की कोमलता एवं संवेदनशीलता तथा वयस्क दुनिया की निर्ममता के बीच संतुलन बिठाती है। ‘आई हैव इलेक्ट्रिक ड्रीम्स’ प्यार और नफरत के बीच की बारीक रेखा को दर्ज करती है। वह भी एक ऐसी दुनिया में, जहां आक्रामकता और रोष महिला यौन जागृति की जटिलताओं के साथ जुड़ते हैं।
रक्षा मंत्रालय
ट्राक द्वीप में सतह से सतह तक मार करने वाली ब्रह्मोस मिसाइल की सफल फायरिंग
(भारतीय वायु सेना की ब्रह्मोस इकाई ने 21 और 22 अक्टूबर, 2019 को अंडमान निकोबार द्वीप समूह के ट्राक द्वीप में सतह से सतह पर मार करने वाली दो मिसाइलों की सफलतापूर्वक फायरिंग की है। प्रशिक्षण अभियान के एक हिस्से के रूप में भारतीय वायुसेना द्वारा दोनों फायरिंग की गई हैं। ब्रह्मोस लैंड अटैक क्रूज़ मिसाइलों ने 300 किलोमीटर दूर निर्धारित लक्ष्य को निशाना बनाया और दोनों ही मामलों में सीधा-सीधा लक्ष्य को साध लिया। भारतीय वायुसेना द्वारा की गई फायरिंग से इसकी इकाइयों की गतिशीलता और सक्रियता से जुड़ी सटीकता प्रदर्शित होती है।
इससे पहले भारतीय वायुसेना ने पोखरण में सतह से सतह मार करने वाली ब्रह्मोस मिसाइल की सफलतापूर्वक फायरिंग की थी।
इसके अलावा, भारतीय वायुसेना ने उसी क्षेत्र में मई 2019 में अपने फ्रंटलाइन सू-30एमकेआई लड़ाकू विमान हवा से हवा में मार करने वाली ब्रह्मोस मिसाइल की सफलतापूर्वक फायरिंग की थी।
बीएपीएल द्वारा विकसित 2.8 मेक वाली ब्रह्मोस मिसाइल अत्याधुनिक सुपरसोनिक क्रूज मिसाइल है। यह प्रक्षेपास्त्र दुश्मन के सुरक्षित इलाके में लक्ष्यों को आसानी से बेधने के लिए अत्यधिक अनुकूल है।
ब्रह्मोस मिसाइल भारतीय वायु सेना को समुद्र या किसी भी लक्ष्य पर बड़े स्टैंड-ऑफ रेंज से दिन या रात और सभी मौसम में पिनपॉइंट सटीकता के साथ हमला करने की एक वांछित क्षमता प्रदान करती है। मिसाइल अचूक सटीकता के साथ कार्य करती है।